Jyske Efterretninger, 1786-09-29
Aalborg, den 29. September. Man læser udi adskillige udenlandske Tidender fra Kiøbenhavn følgende: Den i Julii Maaned sidst bekiendtgjorte Kongelige Resolution, angaaende det Østersøiske Handels selskabs forvikklede Omstændigheder, havde, i hvor stor endog de derved tilbudne Naades Beviisninger vare, ikke alle Jnteressenternes Tilfredsstillelse til Følge. Meget meer lode de strax circulere en nye Plan imellem sig, hvilken havde en Forbedring i den nu værende Forfatning til Hensigt. Noget derefter blev der talt om, at indløse hver Actie, naar der tillagdes 25 Rdlr. Bancosedler, med Kongelige Obligationer til 100 Rdlr. Stykket; hvorved da en Summa af 500000 Rdlr. Bancosedler skulde have været satte ud af Curs. - Derefter blev den 28 Aug holdt en General-Forsamling, hvis Udfald fornemmelig bestod deri, at en af Directionen forelagt Plan blev antaget, efter hvilken, formedelst den Hielp, som Hs. M. Kongen allernaadigst forunder Handelselskabet, næsten den halve Deel af Actierne vorde udløste med 75 Rdlr. pr. Actie, skiønt Actierne allerede vare faldne under deres Værd. Saaledes kan nu enhver Jnteressent, som forlanger det, vorde udløst for Halvdeelen af sine Actier. deels med reede Penge, og deels med Kongelig allernaadigst Garanterede, af Handelselskabets Direction udstædte Obligationer. Hertil anvendes 400000 Rdlr. i deslige Obligationer, og 200,50000 i reede Penge. Obligationerne numereres, eftersom deres Betaling skal skee i 28 Aar, saaledes at et vist Antal af Obligationerne hvert Aar i en tiltagende Progression skal afbetales, til hvilken Ende alle de uindløste Obligationers Nummer eengang om Aaret skal lægges i et Lykke=Hjul, da de Numere, som vorde udtrakte, ville udvise, hvilke Obligationer i det Aar skulle indløses. - Ved denne Udløsning har man tillige fundet Middel, at anvende 400000 Rdlr. i solide Fabriker og Fabrike=Handel, ganske efter Øiemedet af høistbemældte Kongelig Resolution, hvilket fornemmelig gaaer derhen, at Compagniet saa meget mueligt, maae opgive den usikkre Speculations=Handel, udenlands, og derimod rette dets Opmærksomhed paa den indenlandske Handel, og dens forskiellige Greene. J øvrigt synes den nu approberede Plan, kuns at være et Grundlag til et nyt Udkast, hvorved den største Deel af Compagniets Handels Capitals og Effecters øvrige Rest skulle vorde overladt til Privat=Entrepreneurs med de samme Privilegier, som Compagniet besidder, af hvilke ingen ere monopoliske. Til den Ende ere Compagniets Effecter allerede nedsatte til deres ringeste Værdie, og f. Ex. paa Skibene alene er bleven afskreven over 1,000000 Rdlr., og alligevel vorde efter det nye Udkast, Handels Effecterne og Capitalen, som circulerer i Handelen, overladte til Entrepreneurerne, hvilke behøve kuns at betale med Actier, til en Fordeel af 30 pro Cento. Man haaber, at Compagnie=Handelen, som ved saa mange Erfaringer er befunden ligesaa skadelig, som kostvar, derved vil faae en lykkelig Forandring. Derfore er og Betingelserne for alle, som ville anvende saadanne fra Compagniet overladte Capitaler og Effecter til den Jslandske Handel og Jndustrie, indrettede saa let og fordeelagtig, som mueligt. De hvile paa de samme Grundsætninger, som den oprettede Credit=Casse, i det, at ved en Afbetaling af 4 pro Cento aarlig, vorder Capital og Jnteresser i 28 Aar tilbage betalte; men Compagniet selv vorder sat i Stand hertil ved Jnteressenternes Erstatning fra den Kongelige Commerce=Fond.